《下小茅峰行平野约四五里入玉晨观》
元代·朱凯

先朝台殿影重重，香霭霏微散碧空。
金液妙存云笈里，玉晨形在宝珠中。
桧生左纽天机契，龙豢前池海脉通。
绿发仙翁披鹿褐，一龛神气与生同。

作者简介：字士凯。生卒年、籍贯均不详。曾任江浙行省掾史，较长时间在杭州生活。自幼孑立不俗，与人寡合，后与钟嗣成相友善，曾为钟所作《录鬼簿》写序。